Laskulla on kuukausimaksut sähkönsiirrosta ja sähköenergiasta, jotka laskutetaan aina sähkönkäytöstä riippumatta. Sähkönsiirtopalvelu ja sähköenergian toimittaminen ovat eri palveluja ja näissä molemmissa on omat kuukausimaksunsa.
Sähkönsiirtopalvelun kuukausimaksuilla katetaan sähkönkäytön määrästä riippumattomia kiinteitä kustannuksia. Pääosa maksuista käytetään sähköverkon uusimiseen ja huoltoon, jotta sähköverkko pysyy toimintakunnossa.
Sähköenergian kuukausimaksuilla katetaan asiakkaan sähkönkäytöstä riippumattomia kuluja, kuten asiakaspalvelu, sähkönkäyttötietojen käsittely ja hankinta, laskujen tekeminen ja lähettäminen sekä laskutustietojen ylläpito.